На 19-ти октомври 2018 година во хотелот Александар Палас – Скопје по втор пат се одржа Отворениот ден на GS1 Македонија со наслов “Дигитализација на македонското стопанство”. Темите на презентациите на настанот беа поврзани со начините како дигитализацијата може да ги трансформира сите бизнис процеси и да овозможи голем број бенефити и конкурентска предност на македонските компании, што предизвика голем интерес кај македонските компании. Како потврда на тоа се 156 регистрирани учесници и над 170 присутни учесници од сите сегменти на македонското стопанство (производители, дистрибутери, софтверски провајдери, маркети), како и голем број национални медиуми кои известуваа за важноста на овој настан.